**BASES PER A L’ADJUDICACIÓ I UTILITZACIÓ DE LES PLACES D’APARCAMENT EN LLOGUER AL**

**C/ CONSTITUCIÓ, 35**

Les presents bases tenen per objecte fixar les condicions d’adjudicació i utilització de l’aparcament en lloguer del carrer Constitució, núm. 35, que, integrat en el programa “APARCAQUÍ”, explota el Institut Municipal de l’Habitatge i Rehabilitació de Barcelona.

1. **Condicions d’adjudicació**

La plaça s’adjudicarà per rigorós ordre de formalització a l’oficina del Institut Municipal de l’Habitatge i Rehabilitació (IMHAB). Excepcionalment, i en el cas que un cop passats 15 dies naturals des de la notificació de l’oferta existent, la demanda hagués superat a l’oferta, es convocarà un sorteig públic entre els sol·licitants registrats fins a la data esmentada.

Aquest sorteig serà notificat als sol·licitants, i un cop realitzat, els demandants de les places no adjudicades quedaran en llista d’espera segons l’ordre sortejat. Els posteriors sol·licitants s’incorporaran al llistat esmentat d’acord amb la data de la seva petició.

Les places per a minusvàlids quedaran inicialment reservades per a persones d’aquest col·lectiu. Si un cop transcorreguts sis mesos des de l’inici de la comercialització, la plaça no han estat sol·licitada i contractada, l’IMHAB podrà adjudicar-les d’acord amb la llista d’espera.

1. **Condicions d’utilització**

L’usuari signarà un contracte de prestació de serveis, on es declararà coneixedor d’aquestes bases i n’acceptarà el contingut.

La relació contractual que s’estableix entre el Institut Municipal de l’Habitatge i Rehabilitació i l’usuari es prorrogarà tàcitament per períodes mensuals successius, llevat de comunicació escrita per qualsevol d’ambdues parts, amb un mes d’antelació.

La tarifa de l’aparcament podrà ser revisada anualment, però prèviament a qualsevol modificació l’IMHAB ho comunicarà per escrit, en el transcurs del primer trimestre de l’any.

L’usuari disposarà d’un aplicatiu (APP) al mòbil per plaça per obrir la porta del vehicle autoritzat i d’un codi pel teclat de l’accés de vianants. Per a les persones que no tinguin mòbil està previst proporcionar una comandament pel qual s’haurà de pagar el dipòsit establert a l’efecte, el qual serà reemborsat si es retorna el comandament quan l’usuari doni de baixa el lloguer de la plaça. L’accés als traster és mitjançant clau.

Es consideraran incompliments del contracte, pel que fa a la utilització de l’aparcament l’impagament de la mensualitat, l’ús inadequat de les instal·lacions de l’aparcament, l’aparcament indegut en espais comuns i/o fora de les línies dibuixades per a cada plaça, i també la utilització de la plaça contractada per a d’altres finalitats que no siguin estrictament la d’aparcar el cotxe autoritzat. A cada plaça d’aparcament li correspon l’ús exclusiu per a un sol vehicle. Els incompliments seran sancionats amb la interrupció immediata del contracte de prestació de serveis. S’autoritza l’aparcament d’una moto, sempre i quan es mantingui dins els límits marcats de cada plaça.

Cas d’haver un canvi de vehicle, s’haurà de notificar fefaentment. Per tant, resta prohibida la cessió del contracte a tercers per part del titular.

L’IMHAB o la Comunitat de Propietaris de la finca, on s’ubica l’aparcament, té contractada una pòlissa de responsabilitat civil, que no cobreix robatoris, accidents o incidents entre vehicles.

1. **Rebuts i pagaments**

L’existència d’un rebut pendent de pagament, dins dels períodes establerts, originarà la interrupció automàtica del servei fins que es produeixi el pagament.

L’existència de dos rebuts pendents de pagament, dins dels terminis establerts, originarà la baixa definitiva del servei.

Quan un rebut sigui retornat s’avisarà a l’usuari afectat, però no es tornarà a tramitar a l’entitat bancària a menys que es demostri que la devolució ha estat per motius imputables a l’IMHAB. En qualsevol altre cas, l’usuari haurà d’abonar en efectiu el rebut pendent, a la caixa de les oficines d’aquest Institut.